Ján Líška

Ján Líška (iný zápis: Jan Liška; * 4. jún 1895, Vrbica, Liptovský Sv. Mikuláš† 28. november 1959, Bratislava) bol slovenský politik, úradník, manažér, statkár a podnikateľ.

 Život 
Narodil sa 4. júna 1895 v rodine Michala Líšku a jeho ženy Márie Kubáňovej. Vyštudoval strojné inžinierstvo v Nemecko, po krátkom zamestnaní na železnici bol úradníkom a následne tajomníkom Obchodnej a priemyselnej komory v Bratislave. Pracoval aj v rôznych živnostenských organizáciách a družstvách. Od roku 1929 bol poslancom Národného zhromaždenia za Československú živnostensko-obchodnícku stranu strednostavovskú.http://www.psp.cz/eknih/1935ns/ps/stenprot/008schuz/s008003.htmhttp://www.psp.cz/sqw/detail.sqw?org=289&id=2546 Bol jedným zo signatárov Žilinskej dohody zo 6. októbra 1938. V decembri 1938 ho zvolili na „jednotnej kandidátke“ do autonómneho Snemu Slovenskej krajiny, ktorý sa po vyhlásení Slovenského štátu 14. marca 1939 premenil Slovenský snem (po 21. júli 1939 Snem Slovenskej republiky). Živnostenská strana zanikla zlúčením s Hlinkovou slovenskou ľudovou stranou – Stranou slovenskej národnej jednoty krátko po 6. októbri 1938.Lipták, Ľubomír. Politické strany na Slovensku 1860 – 1989. Bratislava : Archa, 1992. 312 s. ISBN 8071150290, s. 177-178.

Počas vojnovej Slovenskej republiky pôsobil ako generálny riaditeľ cukrovaru v Nitre. Udržiaval styky s činiteľmi občianskeho odboja. V novembri 1944 bol vyšetrovaný a na šesť týždňov väznený pre podozrenie z konšpirovania s predstaviteľmi Slovenského národného povstania Vavrom Šrobárom, Pavlom Zaťkom a ď. Po páde Slovenskej republiky bol od 8. mája do 1. septembra 1945 držaný vo vyšetrovacej väzbe za funkcie a verejnú činnosť z vojnového obdobia.Jablonický, Jozef. Samizdat o odboji. II. Štúdie a články. Bratislava : Kalligram, 2006. 710 s. ISBN 8071497819, s. 287.

 Referencie 

 Externé odkazy 
 Záznam o narodení a krste v matrike (č.97) 

Kategória:Osobnosti z Liptovského Mikuláša
Kategória:Slovenskí strojní inžinieri
Kategória:Slovenskí podnikatelia
Kategória:Slovenskí politici
Kategória:Slovenskí statkári a veľkostatkári
Kategória:Slovenskí úradníci
Kategória:Členovia Krajinského zastupiteľstva Slovenskej krajiny